არდა გიულერი

**არდა გიულერი** (; 25 თებერვალი, 2005, ანკარა) — თურქი ფეხბურთელი, ,, მადრიდის რეალის“ და თურქეთის ეროვნული საფეხბურთო ნაკრების შემტევი ნახევარმცველი.

## საკლუბო კარიერა 
2014-2019 წლებში თამაშობდა გენჩლერბირლიგის ახალგაზრდულ კლუბში. 2019 წელს შეუერთდა ფენერბახჩეს ახალგაზრდულ კლუბს.

### ფენერბახჩე 
#### 2021 წელი 
2021 წლის 13 იანვარს მან ხელი მოაწერა 2,5 წლიან კონტრაქტს ფენერბახჩესთან.

ფენერბახჩეს მაისურით U19-სუპერლიგაში 19 მატჩი ჩაატარა და გუნდში 7 გოლით და 4 საგოლე გადაცემით გამოირჩა. ფენერბახჩემ U19-სუპერლიგაში მე-6 ადგილზე გასვლით პლეი-ოფში თამაშის შანსი მიიღო. არდა გიულერმა მედიპოლ ბაშაქშეხირის U19 გუნდთან მატჩში 3 გოლი გაიტანა და 1 საგოლე გადაცემა გააკეთა. მატჩი ფენერბახჩეს გამარჯვებით, 6-0 დასრულდა. ქასიმფაშას U19-ის წინააღმდეგ გამართულ მესამე ადგილისთვის მატჩში მან თავისი წვლილი 1 გოლითა და 2 საგოლე გადაცემით შეიტანა. ფენერბახჩემ ამ მატჩის 5-1 ანგარიშით მოგების შემდეგ ლიგაში მესამე ადგილი დაიკავა.

#### 2021-2022 წწ 
მისი დებიუტი ფენერბახჩეს შემადგენლობაში, უეფას ევროპის ლიგის პლეი-ოფის რაუნდში, HJK Helsinki-ს წინააღმდეგ შედგა.

მან მონაწილეობა მიიღო სუპერლიგის პირველ თამაშში, რომელშიც ლიგის მეორე ტურში გამართული მატჩის 87-ე წუთზე, ანტალიასპორის წინააღმდეგ, შეცვალა კიმ მინ-ჯაე. ამ მატჩში არდამ პირველი საგოლე გადაცემა მიხა ზაიჩის კარში 89-ე წუთზე მიითვალა. მატჩი ანგარიშით 2-0 დასრულდა.

2022 წლის 17 თებერვალს, პრაღის სლავიას წინააღმდეგ გამართულ უეფას ევროპის საკონფერენციო ლიგის პლეი-ოფის მატჩში, 75-ე წუთზე, მიჰა ზაჩი შეცვალეს და გიულერი ფერდი კადიოღლუს 83-ე წუთზე საგოლე გადაცემით დაეხმარა. ფენერბახჩემ მატჩი 3-2 წააგო.

არდა, რომელმაც ლიგის მატჩი ჰატაისპორთან 2022 წლის 20 თებერვალს პირველ თერთმეტეულში დაიწყო, მატჩის მოთამაშედ 86,9 ხმით აირჩიეს ფენერბახჩეს ოფიციალურ Twitter-ზე ჩატარებულ გამოკითხვაში.  მატჩის შემდეგ არდა FBTV-ზე შეუერთდა გადაცემას თავის თანაგუნდელ ჩაგტაი კურუკალიპთან ერთად. 

2022 წლის 13 მარტს, ალანიასპორთან გამართული ლიგის მატჩის 74-ე წუთზე გიულერი მესუთ იოზილის ნაცვლად ჩაერთო თამაშში. არდა გიულერმა ბადე მატჩში ბურთის შეყვანიდან 3 წუთში გაარღვია და ანგარიში 3-2 გახადა. არდამ პროფესიონალურ საფეხბურთო კარიერაში პირველი გოლი გაიტანა. ამასთან, ამ გოლმა არდა გიულერს ფენერბახჩეს ისტორიაში ყველაზე ახალგაზრდა გოლის გამტანი ფეხბურთელის წოდება მოუპოვა. მატჩი ფენერბახჩეს გამარჯვებით, 5-2 დასრულდა.

2022 წლის 17 მარტს არდა გიულერმა ფენერბახჩესთან კონტრაქტი 3 წლით გაახანგრძლივა. 

2022 წლის 22 აპრილს ჩაიკურ რიზესპორთან გამართულ მატჩში 45-ე წუთზე ჩაერთო და თამაშის 65-ე წუთზე ენერ ვალენსია საგოლე პასით მოამარაგა.

არდა გიულერმა ერთი სეზონი სუპერლიგასა და U19 სუპერლიგაში ჩაატარა, U19 გუნდში 8 მატჩში 4 გოლი გაიტანა და 4 საგოლე გადაცემა გააკეთა. სუპერლიგაში 12 მატჩი ითამაშა, რომლებშიც 3 გოლი და 3 საგოლე პასი მიითვალა. მან, აგრეთვე, წვლილი შეიტანა თავის გუნდში უეფას 2 ტურნირში 2 საგოლე გადაცემით.

#### 2022-2023 
გიულერმა 10-ნომრიანი მაისური ფენერბახჩეს პრეზიდენტის, ალი კოჩისა და ტექნიკური დირექტორის, ხორხე ჟესუსის მიერ 2022 წლის 8 აგვისტოს გამართულ ცერემონიაზე მიიღო.  

2022 წლის 15 აგვისტოს, კასიმპაშასთან გამართულ მე-2 კვირის მატჩის 69-ე წუთზე, ენერ ვალენსიას ნაცვლად ჩაერთო თამაშში. ამ მატჩის 86-ე და 92-ე წუთებზე მან 2 გოლი გაიტანა. ფენერბახჩემ მატჩი 6-0 მოიგო.

## სანაკრებო კარიერა 
არდა ნაკრებში პირველად სტეფან კუნცმა შეიყვანა შოტლანდიასთან 2022 წლის 16 ნოემბერს გასამართი ამხანაგური მატჩისთვის.

ის თამაშში 2022 წლის 19 ნოემბერს, ჩეხეთის წინააღმდეგ გამართული ამხანაგური მატჩის 68-ე წუთზე ჩაერთო და 17 წლის ასაკში გახდა ეროვნული ნაკრების ფეხბურთელი.

## კარიერის სტატისტიკა 
### სანაკრებო სტატისტიკა 
## რესურსები ინტერნეტში 
* არდა გიულერი — tff.org 

## სქოლიო
კატეგორია:დაბადებული 25 თებერვალი
კატეგორია:დაბადებული 2005
კატეგორია:თურქეთის საფეხბურთო სუპერლიგის ფეხბურთელები
კატეგორია:ფენერბაჰჩეს ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:მადრიდის რეალის ფეხბურთელები
კატეგორია:ცოცხალი ადამიანები
კატეგორია:ანკარაში დაბადებულები